Photo by Marek Studzinski on Unsplash .td_uid_2_618d18d7764ef_rand.td-a-rec-img{text-align:left}.td_uid_2_618d18d7764ef_rand.td-a-rec-img img{margin:0 auto 0 0} Il-Papa Franġisku jkompli fejn ħalla fl-artiklu tiegħi ta' qabel u jżid li "l-imħabba kollox tagħder, kollox temmen, kollox tittama, kollox tissaporti. Kull ħaġa! Hi imħabba minkejja kollox. Tħobb ifisser tifraħ bis-suċċessi ta' ħaddieħor. Kemm hu sabiħ li tgħallem lit-tfal jifirħu minħabba s-suċċessi tal-oħrajn! Birthday jew xi okkażjoni oħra. Hu sabih li l-familja tkun il-post fejn nifirħu flimkien"! "Jekk inħarsu lejn it-text bħala ħaġa sħiħa naraw kif San Pawl jagħfas fuq il-fatt li l-imħabba mhix biss sentiment imma għandna nifhmuha fis-sens li għandu l-verb "tħobb" fil-Lhudi, jiġifieri: "tagħmel il-ġid". Kif kien jgħid Sant'Injazju ta' Loyola, "l-imħabba għandha tikkonsisti iżjed fl-għemil milli fil-kliem" (AL 94). "Alla jħobb lil min jagħti bil-ferħ (2 Kor 9:7). Alla tagħna japprezza b'mod speċjali lil min jifraħ bil-ferħ ta' ħaddieħor. Jekk ma naħdmux biex insiru iżjed kapaċi nieħdu gost bil-ferħ tal-ieħor imma nikkonċentraw fuq kollox fuq x'għandna bżonn aħna nkunu nikkundannaw lilna nfusna biex ngħixu bi ftit ferħ. Il-familja għandha tkun dejjem il-post fejn kulmin jagħmel xi ħaġa tajba fil-ħajja jaf li hemm se niċċelebrawha flimkien miegħu" (AL 110). Jerġgħu Gérard u Julie: Din tal-aħħar tgħid li "kien hemm anki ħaġ'oħra. Kull filgħodu, meta nqumu, it-tfal kienu jiġu fil-kamra tagħna biex jgħidulna l-għodwa t-tajba. Darba minnhom iż-żgħir, li dak iż-żmien kellu sitt snin, kellu jara xenata. Hu ma riedx kliem għax qam bin-nervi. Allura t-tifel qagħad iħares lejna u qalli: 'Ma, il-papà fehmek, issa mur ix-xogħol'. Quddiem l-għerf tat-tifel obdejt u għamilna paċi". Gerard: "Iva, it-tfal tagħna jfissru ħafna għalina. Kuljum, meta niġi mix-xogħol immur fuqhom u nbushom wieħed, wieħed, l-erbgħa li huma". "Ma jimpurtax jekk l-ieħor qed jagħtini fastidju, jekk se nibdel il-pjanijiet tiegħi, jekk idejjaqni bil-karattru u bl-ideat tiegħu, jekk mhux għal kollox kif kont nistenna. L-imħabba dejjem iġġib ruħha b'sens qawwi ta' mogħdrija, li jwassalni biex nilqa' lill-ieħor bħala parti minn din id-dinja, anki meta jġib ruħu b'mod differenti minn dak li xtaqt jien" (AL 92). "Il-miżżewġin iħobbu lil xulxin u huma ta' xulxin, jitkellmu tajjeb wieħed fuq l-ieħor, ifittxu juru n-naħa t-tajba tal-parti l-oħra lil hinn mid-dgħufijiet u l-iżbalji tagħha. L-imħabba kapaċi tgħix id f'id mal-imperfezzjoni, mal-iskuża, u żżomm siekta quddiem il-limiti tal-persuna maħbuba" (AL 113). Stedina għal riflessjoni Naħsbu dwar kemm aħna differenti minn xulxin bħala persuni fil-familja tagħna? Taf li kull persuna għandha doni u triq differenti minn tal-oħrajn? Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_618d18d776abb_rand.td-a-rec-img{text-align:left}.td_uid_3_618d18d776abb_rand.td-a-rec-img img{margin:0 auto 0 0}